Դատական փորձաքննությունների հետ մեկտեղ, որոնք կատարվում են պետպատվերի շրջանակներում, Բյուրոն իրականացնում է նաեւ արտադատական՝ պայմանագրային փորձաքննություներ։ Ցանկացածը կարող է դիմել եւ պայմանագրի հիման վրա պատվիրել փորձաքննություն, եթե դրա շրջանակներում ներկայացնում է տեխնիկական առաջադրանքը։ Դա անվանվում է փորձագիտական հետազոտություն, որը եւս ոչ վատ լծակ է հանդիսանում մարդու, քաղաքացու իրավունքների պաշտպանության՝ ճշմարտության բացահայտման, հետագա գործողությունների որոշման եւ այլնի համար։ Սակայն այս դեպքում ներկայացված նյութերի համար պատասխանատվությունը կրում է ինքը պատվիրատուն։ Դատարանում այն կարող է հաշվի առնվել որպես մասնագետի կարծիք։ Դեպքերը տարբեր են, սկսած համակարգչի հավաքման ստուգումից եւ ավարտելով վերանորոգմանը հասցված վնասի գնահատմամբ։ Չեմ կարող ասել, որ հաճախ են դիմում։ Ցավոք սրտի, իրենց իրավունքների գիտական մեթոդներով պաշտպանության մշակույթը դանդաղ է զարգանում, ընդ որում՝ ոչ միայն մեր մոտ։ Սակայն զարգացած երկրներում տվյալ մեխանիզմն էական դեր է խաղում։ Այդպիսի փորձաքննությունների արժեքը Հայաստանում բարձր չէ, քան Ռուսաստանում կամ Վրաստանում, եւ նույնիսկ ցածր է։